Държавен вестник, бр. 104, 2004 г., стр. 13

Б Р О Й  104
Д Ъ Р Ж А В Е Н   В Е С Т Н И К
С Т Р .  13
ПОСТАНОВЛЕНИЕ № 311 
ОТ 17 НОЕМВРИ 2004 Г.
за приемане на Наредба за изискванията за
третиране на отпадъците от моторни превоз-
ни средства
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изиск-
ванията за третиране на отпадъците от мотор-
ни превозни средства.
Преходни и заключителни разпоредби
§ 1. Отменя се Наредбата за условията и
реда за намаляване на замърсяването с отпа-
дъци от моторни превозни средства, приета с
Постановление № 257 на Министерския съвет
от 2001 г. (обн., ДВ, бр. 98 от 2001 г.; попр.,
бр. 110 от 2001 г.).
§ 2. В Постановление № 137 на Министер-
ския съвет от 1999 г. за приемане на Тарифа за
таксите за продукти, след употребата на които
се образуват масово разпространени отпадъци
(обн., ДВ, бр. 60 от 1999 г.; изм. и доп., бр. 2 и 52
от 2000 г., бр. 98 от 2001 г., бр. 19 от 2004 г.; попр.,
бр. 24 от 2004 г.; изм., бр. 81 от 2004 г.) се правят
следните изменения и допълнения:
1. Членове 6 и 7 се изменят така:
“Чл. 6. (1) Производителите и вносителите,
пускащи на пазара моторни превозни средства
(МПС), заплащат продуктова такса по чл. 36,
ал. 1 от Закона за управление на отпадъците
(ЗУО) за всяко отделно МПС в размер, опреде-
лен в приложение № 3.
(2) Таксата по ал. 1 се заплаща еднократно
за периода от вноса/пускането на МПС на паза-
ра до момента на излизането му от употреба.
(3) Таксите по ал. 1 се заплащат за:
1. нови МПС, произведени в страната—от
производителите на МПС;
2. внасяни МПС—от лицата, извършващи
първоначален внос на МПС в страната.
(4) Таксата по ал. 1 не се заплаща за МПС:
1. от категории L2 и L4 по смисъла на
чл. 149, т. 1б, 1г и 1д от Закона за движението
по пътищата;
2. със специално предназначение по смисъ-
ла на приложение № 1, част А, т. 5 от Наредба
№ 60 от 2003 г. за одобряване типа на нови мо-
торни превозни средства и техните ремаркета
(ДВ, бр. 59 от 2003 г.).
Чл. 7. (1) Лицата по чл. 6, ал. 3, т. 1 при пус-
кането на МПС на пазара начисляват таксата в
отделен ред на първичния счетоводен документ
към датата на издаването му съгласно изисква-
нията на счетоводното законодателство или към
датата, на която е трябвало да се издаде.
(2) Не се начислява такса при износ на МПС
от прекия им производител.
(3) Лицата по чл. 6, ал. 3, т. 1, с изключение на
тези по чл. 7а, внасят таксите, които са начисли-
ли или е трябвало да начислят през предходния
месец, по сметката на Предприятието за управле-
ние на дейности по опазване на околната среда
(ПУДООС) до 28-о число на всеки месец.
(4) В документа за внасяне на таксата се
вписва основанието за внасянето.”
2. Създават се чл. 7а и 7б:
“Чл. 7а. (1) Лице, което не е производител на
МПС и изнася такова с вече платена такса, има
право на възстановяване на платената такса в 20-
дневен срок от подаването на документите, удос-
товеряващи съответния износ пред ПУДООС.
(2) Лицето по ал. 1 удостоверява извърше-
ния износ със следните документи:
1. фактура за закупеното МПС, в която цена-
та на таксата е посочена отделно, и копие от
платежния документ за внесената такса по смет-
ката на ПУДООС;
2. експортна фактура;
3. митническа декларация за износ;
4. заявление по образец съгласно приложе-
ние № 7.
(3) Предприятието за управление на дейнос-
тите по опазване на околната среда след уста-
новяване основателността на искането възста-
новява сумата по сметката на лицето по ал. 1.
Чл. 7б. Производителите и вносителите на
МПС, които участват в колективни системи,
представлявани от организация по оползотво-
ряване, или извършват индивидуално изпълне-
ние на задълженията си, заплащат по сметката
на ПУДООС начислените продуктови такси за
МПС по чл. 7 в двуседмичен срок след издава-
нето на заповед от министъра на околната сре-
да и водите по реда на чл. 40 от Наредбата за
изискванията за третиране на отпадъците от
моторни превозни средства.”
3. В чл. 8 ал. 2 се отменя.
4. В чл. 10 ал. 3 се отменя.
5. Създава се чл. 15:
“Чл. 15. При осъществяване на внос вноси-
телите на продукти, след употребата на които
се образуват масово разпространени отпадъци,
представят пред митническите учреждения:
1. документ за платена такса по сметката на
ПУДООС, или
2. удостоверение по приложение № 8, обра-
зец № 1—при внос на продукти, след употреба-
та на които се образуват масово разпростране-
ни отпадъци, от вносители, които изпълняват
задълженията си индивидуално, или
3. удостоверение по приложение № 8, обра-
зец № 2—при внос на продукти, след употреба-
та на които се образуват масово разпростране-
ни отпадъци, от вносители, които участват в
колективни системи, представлявани от орга-
низация по оползотворяване.”
6. Навсякъде в постановлението думите “На-
ционалният фонд за опазване на околната сре-
да” и “Националния фонд за опазване на окол-
ната среда” се заменят с “Предприятието за
управление на дейностите по опазване на окол-
ната среда”.